དུད་འགྲོ་ལ་རྣམ་དཔྱོད་ཀྱི་ཀླད་པ་མེད་པས་རྒྱ་ཆེན་པོར་བསམ་བློ་གཏོང་ཐུབ་ཀྱི་མེད་ཀྱང་།ཁོ་རང་ཚོའི་ཁོར་ཡུག་ནས་ཕན་ཚུན་ལ་བརྩེ་བ་བྱེད་ཐུབ་ཀྱི་འདུགང་ཚོ་མིས་གཅིག་གིས་གཅིག་ལ་བརྩེ་བ་བྱེད་རྒྱུའི་ཚབ་ཏུ་ཐུབ་ཚོད་དང་དབང་བསྒྱུར་བྱས།མགོ་སྐོར་དང་གསོད་རེས་གཏོང་བ་སོགས་ཧ་ཅང་ཐབས་སྐྱོ་བོ་རེད།དེ་དག་ལ་སྨོན་ལམ་ཞིག་བརྒྱབ་ནས་སྡོད་རྒྱུ་ལས་བྱེད་རྒྱུ་གང་ཡང་མི་འདུགསྨོན་ལམ་གྱིས་ཕན་ཐོགས་དང་ནུས་པ་ཐོན་གྱི་མི་འདུག་པས།མིའི་གཞི་རྩའི་རང་བཞིན་དེ་བྱམས་བརྩེ་ཅན་ཡིན་པ་ཚན་རིག་པས་བཤད་ཀྱི་ཡོད་པ་རེད།ང་རང་ཚོའི་ཉམས་མྱོང་གི་ཐོག་ནས་བཤད་ནའང་བརྒྱ་ཆ་བརྒྱ་ཐམ་པ་ཚོད་ཐུག་པ་རེད།ང་ཚོའི་ཤེས་ཡོན་སྤྲོད་སྟངས་ཀྱི་ཐོག་ནས་ཕྱི་དངོས་པོ་ཡར་རྒྱས་རྐྱང་རྐྱང་ལ་དམིགས་པའི་ཤེས་ཡོན་ཆགས་པ་དང་།དེ་ལྟ་བུའི་ཤེས་ཡོན་ཐོག་ནས་འཚར་ལོངས་བྱེད་མཁན་གྱིས་སྤྱི་ཚོགས་ཀྱང་དངོས་གཙོའི་སྤྱི་ཚོགས་དང་དངོས་གཙོའི་མི་ཚེ།དངོས་གཙོའི་རིག་གཞུང་ཆགས་བསྡད་ཡོད་པས་དཀའ་ངལ་ཞིག་འཕྲད་ཡོད།དེར་བརྟེན་ང་ཚོས་ཆེ་ན་ཆུང་ན་གང་ཐུབ་ཀྱིས་བྱམས་བརྩེ་གོང་འཕེལ་ཡོང་བ་ཞིག་དང་།དེ་ལ་སྤྱིར་ན་འཛམ་གླིང་འདིར་ཆོས་ལུགས་ཚང་མས་བྱམས་བརྩེ་གསུང་གི་ཡོད་པ་རེད།ཧ་ཅང་ཡག་པོ་ཡོད་རེད།མི་ལ་ཕན་གྱི་ཡོད་པ་རེད།བྱམས་བརྩེ་གོང་མཐོར་གཏོང་བ་ལ་གཙོ་བོ་ཆོས་ལེགས་པར་རྣམ་པར་འབྱེད་ཀྱི་ཤེས་རབ་ལ་བརྟེན་ནས་བྱམས་བརྩེ་གོང་མཐོར་གཏོང་བ་ནི་ལྟ་གྲུབ་དང་འབྲེལ་ནས་ཡོང་གི་ཡོད།ཆོས་ལུགས་ཚང་མ་བྱམས་བརྩེ་གསུངས་མཁན་གཅིག་མཚུངས་རེད།བཟོད་པའི་ཉམས་ལེན་དང་ཆོག་ཤེས་ཉམས་ལེན་གསུངས་པ་གཅིག་མཚུངས་ཡིན་ཀྱང་།ལྟ་གྲུབ་ཀྱི་ཐོག་ནས་ཆགས་སྡང་གིས་སྡུག་བསྔལ་བཟོ་གི་ཡོད་པ་དང་།ཆགས་སྡང་གི་རྩ་བ་གཏི་མུག་ཡིན་པ།གཏི་མུག་ལོག་ཤེས་ཡིན་པ།དེ་བློ་ལ་སྣང་བ་བཞིན་དོན་གྱི་ངོས་ནས་ཡོད་པ་ཞིག་ཏུ་ཞེན་ནས་ཚུལ་མིན་ཡིད་བྱེད་ཀྱི་རྣམ་རྟོག་སྐྱེས་ཏེ་ཉོན་མོངས་ཆ་ཚང་སྐྱེས་ཀྱི་ཡོད་པ་ཧ་ཅང་གསལ་བོ་ཞིག་ངོ་སྤྲོད་བྱས་ཡོང་གི་ཡོད།དེར་བརྟེན།